Εξαιρετική κι ευγενική οικοδέσποινα, φιλόξενος, καθαρός και καλαίσθητος χώρος, λίγα μόλις μέτρα από τη στάση του λεωφορείου για το κέντρο της Θεσσαλονίκης. Παρόλο που βρίσκεται σε κεντρικό σημείο της περιοχής (καταστήματα, lidl, βασιλόπουλος, μασούτης, ψητοπωλεία, εστιατόρια κλπ), υπάρχει η δυνατότητα για δωρεάν parking ακριβώς δίπλα στην είσοδο της πολυκατοικίας. Επιπλέον, για όποιον είναι σημαντική η έλλειψη θορύβου στο δωμάτιο, ώστε να ασχοληθεί με κάποια πνευματική εργασία, το μέρος είναι ιδανικό, καθώς επικρατεί απόλυτη ησυχία και δεν ακούγεται καθόλου θόρυβος από έξω. Ανεπιφύλακτα το συνιστώ για μακροχρόνια ή μη διαμονή, καθώς παρέχει όλες τις ανέσεις για να νιώθεις σαν το σπίτι σου.